
[bookmark: _GoBack]CONVOCATORIA PER A LA CONCESSIÓ DE SUBVENCIÓ PER CONCURRÈNCIA PER LA REALITZACIÓ D’ACTIVITATS ESPORTIVES A ESPORTISTES AMB DIFICULTATS ECONOMIQUES DEL MUNICIPI DE BENIFAIÓ, TEMPORADA 2021-2022. (EXP. NÚM. 1846/2022).
 
Primer. Beneficiaris.
Podran sol·licitar aquesta subvenció els esportistes en que concorreguem les circumstàncies previstes en les bases reguladores que hagen realitzats activitats esportives a les entitats del terme municipal de Benifaió, fomentant i promocionant la pràctica esportiva, sempre que complisquen els requisits establerts a l’article 4 de les bases reguladores de la subvenció.
 
Segon. Objecte
La subvenció té per finalitat la promoció de l’esport i l’activitat física garantint el dret de tots els ciutadans i ciutadanes a practicar, conèixer i participar en l'activitat física i esportiva, en igualtat de condicions i sense exclusions de ningun tipus. 
 
Tercer. Bases reguladores
Les bases reguladores de la concessió d'aquestes subvencions s’aproven per acord de Junta de Govern Local, en sessió ordinària, de data 7 de juny de 2022.
 
Quart. Quantia de l'ajuda.
Els crèdits pressupostaris als quals s'imputa la subvenció són els següents: aplicació 900.341.48000 “Beques esport”, i la quantia total màxima de les subvencions convocades és de 10.000,00€, no obstant,  aquesta subvenció queda condicionada a la existència del crèdit adequat i suficient esmentat, al pressupost de l’exercici 2022.

La quantia màxima de les ajudes serà de 200,00 € per esportista i temporada (la qual s’iniciarà en setembre del 2021 i finalitzarà en juny del 2022). No obstant això, en el cas què el cost de l’activitat no supere la quantia màxima subvencionada, l’interessat haurà de comunicar aquesta circumstància als efectes de prorratejar la quantia subvencionada. L’ajuda concedida, en cap cas podrà excedir del cost de l’activitat.

Cinquè. Termini de presentació de sol·licituds.
Les sol·licituds/justificacions es formularan en el model que figura com a Annex I, II, III, IV, V i la documentació esmentada a les Bases Reguladores. Es dirigiran a Alcaldessa de l'Ajuntament, i es presentaran en el Registre d'entrada de l'Ajuntament o per qualsevol dels mitjans assenyalats en l'article 16.4 de la Llei 39/2015, d'1 d'octubre, del Procediment Administratiu Comú de les Administracions Públiques, en el termini des de 1 de juliol de 2022 fins al 31 d’agost de 2022. 

Sisè. Altres dades.
Hauran d'acompanyar-se a la sol·licitud els documents establerts a l’article 8 de les bases reguladores,. Sol·licituds i documentació, a mes de la documentació justificativa. 
 Requisits que ha de complir el sol·licitant i aporta l'Ajuntament:
a) Certificat de la Tresoreria Municipal de l'Ajuntament de Benifaió, de no tenir deute amb l'Administració Local. Aquest extrem es comprovarà d’ofici pels servicis tècnics municipals.
En el cas que els documents exigits ja estigueren a poder de l'Ajuntament, el sol·licitant, sempre que no hagen transcorregut més de cinc anys des de la finalització del procediment al qual corresponguen, podrà fer ús del seu dret a no presentar-ho, fent constar la data i l'òrgan o la dependència en què van ser presentat o emesos.”

